Fårup sommerland har i dag åbnet deres to nye attraktioner. Der er tale om to vandrutsjebaner, hvoraf den ene starter med et frit fald. Se i videoen ovenfor, hvordan det ser ud, når man prøver Vandkanonen, som den kaldes. - Vandkanonen er af typen Double-AquaLoop, og er den første udendørs af sin slags i verden. Du starter på toppen, højt oppe, i en lille kabine. Et øjeblik efter forsvinder gulvet under dig, og du ryger i frit fald ned i et lukket rør, fortsætter i høj fart nedad gennem to loops, og slutter med et stort plask. Vandkanonen er markant vildere, end andre vandrutsjebaner, vi kender i Skandinavien, og den er tiltænkt alle de mange fartdjævle og vandhunde, der ikke kan få det vildt nok, siger Søren Kragelund. Udover Vandkanon har Fårup også anskaffet sig Vandfaldet. - Den anden rutsjebane, Vandfaldet, er af typen Kamikaze. I den går det virkelig stærkt nedad, for den er uhyggelig stejl, og den bliver ekstra vild af, at man ikke kan se forløbet, forklarer Søren Kragelund. Det er parkens Facebookvenner, der har været med til at navngive vandrutsjebanerne.

Referat:
Se hvordan det er at prøve den nye vandrutsjebane Vandkanon er i Fårup Sommerland.